**ΕΝΟΤΗΤΑ 2**

 **ΣΧΟΛΙΚΟ ΠΕΡΙΒΑΛΛΟΝ**

**ΜΑΘΗΜΑ 2**

**Βασικά Περιεχόμενα του ΣΜ:**

|  |
| --- |
| **Επίπεδο:** Νηπιαγωγείο**-** Προδημοτική**Ενότητα:** Σχολικό Περιβάλλον (2)**Διάρκεια:** 2 ώρες |
| **Επιδιώξεις-Σκεπτικό-Σκοπός:**Δείκτες επιτυχίας:Να κατανοούν το βασικό λεξιλόγιο που έχουν διδαχθεί.Να εντοπίζουν και να ανταποκρίνονται σε νέους ήχους, ρίμες και ρυθμούς της νέας γλώσσας.Να απολαμβάνουν τραγούδια και σύντομα παραμύθια τα οποία συνοδεύονται με εποπτικά μέσα και ζωντανή διήγηση.Να απαντούν μονολεκτικά ή με μικρές αυτοματοποιημένες φράσεις σε απλές ερωτήσεις και οδηγίες για το σχολικό περιβάλλον.Δείκτες επάρκειας: * Λεξιλόγιο για το σχολικό περιβάλλον: η τάξη, η τσάντα, η καρέκλα, το μολύβι, η/ο δασκάλα/δάσκαλος, το σχολείο, η τουαλέτα
* Ρίμες
* Τραγούδι για το σχολείο
* Ερωτήσεις και οδηγίες: [Τι είναι;] Είναι..., , πάμε για χορό/ τραγούδι/ διάλειμμα

Επαναφερόμενη γλώσσα : τραγούδι καλωσορίσματος και αποχώρησης, Πώς σε λένε; Με λένε…, Τι κάνεις; Γεια σου, λεξιλόγιο που διδάχτηκαν στο προηγούμενο μάθημα |
| Πορεία εργασίας – δραστηριότητες (και ένδειξη διάρκειάς τους σε λεπτά): | Διδακτικά μέσα και υλικά:Οργάνωση τάξης-παιδιών: | Αξιολόγηση (Συντρέχουσα & Τελική) | Γλώσσα\*  |
| **\*\*Εισαγωγή (20 λεπτά)**Η/Ο εκπαιδευτικός κάνει έναρξη του μαθήματος επαναφέροντας το τραγούδι –ρουτίνα έναρξης του μαθήματος «Καλημέρα, τι κάνεις;».Σε κάθε μάθημα υπάρχουν καρτέλες με τα ονόματα των μαθητών, την οποία καλείται ο καθένας τους να αναγνωρίσει και να τοποθετήσει πάνω στον πίνακα.Η/Ο εκπαιδευτικός παρουσιάζει στους μαθητές τον Λουκά, μια χάρτινη φιγούρα λύκου. Συγκεκριμένα, η/ο εκπαιδευτικός υποδυόμενος/η τον «Λουκά» λέει στα παιδιά ότι καθώς περνούσε έξω από το σχολείο τους, τους άκουσε να τραγουδάνε και του άρεσε πολύ κι έτσι αποφάσισε να τους επισκεφτεί. Στη συνέχεια, συστήνεται στα παιδιά (ο/η εκπαιδευτικός παροτρύνει τα παιδιά να ρωτήσουν πώς ονομάζεται) Στη συζήτηση που ακολουθεί, θα πρέπει να με τη βοήθεια της/του εκπαιδευτικού να χρησιμοποιήσουν σωστά τις λέξεις και φράσεις που έμαθαν μέχρι τώρα (πχ. Γεια σου! Με λένε…, Καλά, ευχαριστώ!). Στη συνέχεια, ο «Λουκάς» ζητά από τα παιδιά να τραγουδήσουν ξανά. Στο σημείο αυτό, η/ο εκπαιδευτικός τα καλεί να τραγουδήσουν όλοι μαζί το τραγούδι που έμαθαν στο προηγούμενο μάθημα με τις αντίστοιχες κινήσεις. Ο Λουκάς τους αναφέρει όμως πως πέρασε πολύ ωραία, αλλά πρέπει να φύγει γιατί δεν του αρέσει το σχολείο. Η εκπαιδευτικός για να ελκύσει το ενδιαφέρον των παιδιών τους ρωτάει: «Γιατί έφυγε;», «Γιατί δεν του αρέσει το σχολείο νομίζετε;», «Θέλετε να μάθετε;».  | * Πίνακας
* Εποπτικό υλικό εισαγωγής του μαθήματος

- ΠαρουσιολόγιοΚάθονται κυκλικά στην ολομέλεια.* Τραγούδι *«Αρχίζει το σχολείο»*

Κάθονται κυκλικά στην ολομέλεια.***\*Η οργάνωση χώρου, καθώς και όλες οι δραστηριότητες θα πρέπει να προσαρμοστούν ανάλογα, με βάση τα μέτρα πρόληψης για το COVID-19 που εφαρμόζονται στο κάθε σχολείο.\**** | Η/Ο εκπαιδευτικός κατά τη διάρκεια του τραγουδιού αξιολογεί εάν οι μαθητές προφέρουν σωστά τις λέξεις και κατανοούν το βασικό λεξιλόγιο. | Ε/Α\* |
| **Δραστηριότητα 1 (15’ λεπτά):**Στη δραστηριότητα αυτή η/ο εκπαιδευτικός λέει πως θα διαβάσουν ένα παραμύθι για να μάθουν, γιατί δεν πάει στο σχολείο ο Λουκάς και τραγουδάει: *«Παραμύθι, μύθι, μύθι ήρθε η ώρα για ν’ αρχίσει, Παραμύθι, μύθι, μύθι»* που θα είναι η ρουτίνα έναρξης παραμυθιού. Το ελληνικό κείμενο είναι διασκευή του παραμυθιού *«The wolf who wouldn’t go to school». Κατά τη διάρκεια της ανάγνωσης του παραμυθιού η/ο εκπαιδευτικός παροτρύνει τα παιδιά να επαναλαμβάνουν φράσεις ή λέξεις που έχουν ήδη διδαχθεί ή ρωτάει ερωτήσεις όπως: «Τι λέτε, θα θέλει ο Λουκάς να επιστρέψει στο σχολείο;».* | * Παρουσίαση με το παραμύθι *«Ο λύκος που δεν ήθελε να πάει στο σχολείο»* (βλ. παράρτημα)

Οι μαθητές εργάζονται στην ολομέλεια. | Η/Ο εκπαιδευτικός αξιολογεί, αν τα παιδιά είναι σε θέση να κατανοούν και να χρησιμοποιούν το λεξιλόγιο που έχουν διδαχθεί. | Ε |
| **Δραστηριότητα 3 (10 λεπτά):**Η/Ο εκπαιδευτικός καλεί τους μαθητές να παίξουν «Ο Λουκάς λέει», μία παραλλαγή του «Simon says» χρησιμοποιώντας φράσεις του τραγουδιού που έμαθαν προηγουμένως (καθίστε στην καρέκλα, ματάκια στη δασκάλα, κρεμάστε μια τσάντα, πάρτε κι ένα μολύβι, κάντε ζωγραφιά). Το παιχνίδι μπορεί να επαναληφθεί με ένα μαθητή να παίρνει τη θέση του/της εκπαιδευτικού αυτή τη φορά. Στη συνέχεια, η/ο εκπαιδευτικός εισαγάγει τρεις νέες οδηγίες που θα ακολουθούν σε κάθε μάθημα (πάμε για χορό/ τραγούδι/ διάλειμμα) χρησιμοποιώντας το αντίστοιχο εποπτικό υλικό. | * Παραλλαγή παιχνιδιού *«Simon says»*
* Εποπτικό υλικό (βλ. παράρτημα)
 | Η/Ο εκπαιδευτικός αξιολογεί εάν οι μαθητές είναι σε θέση να ανταποκρίνονται στις οδηγίες που τους δίνει. | Ε |
| **Δραστηριότητα 4 (10 λεπτά):**Στο σημείο αυτό η/ο εκπαιδευτικός χωρίζει τους μαθητές σε ζευγάρια και τους δίνει από ένα φάκελο που μέσα έχει εικόνες του παραμυθιού. Κάθε ζευγάρι πρέπει να σειροθετήσει χρονικά τις εικόνες με βάση την ιστορία. | * Εποπτικό υλικό (να χρησιμοποιηθούν οι εικόνες από την παρουσίαση)
* Φάκελοι (ένας για κάθε ζευγάρι μαθητών)

Οι μαθητές εργάζονται σε ζευγάρια.  | Η/Ο εκπαιδευτικός περιφέρεται μεταξύ των μαθητών και ελέγχει εάν έχουν κατανοήσει την ιστορία παρατηρώντας αν έχουν τοποθετήσει τις εικόνες με τη σωστή σειρά. |  |
| **Δραστηριότητα 5 (10 λεπτά):** Οι μαθητές στη δραστηριότητα αυτή, εξακολουθούν να εργάζονται σε ζευγάρια. Η/Ο εκπαιδευτικός δίνει στο κάθε ζευγάρι εικόνες με το νέο λεξιλόγιο και κάθε φορά λέει μια λέξη από το γνωστό τους λεξιλόγιο και τα παιδιά θα πρέπει να βρουν και να δείξουν την αντίστοιχη εικόνα.  | * Εποπτικό υλικό (βλ. παράρτημα)

Οι μαθητές εργάζονται σε ζευγάρια.  | Η/Ο εκπαιδευτικός παρατηρεί αν τα παιδιά μπορούν ταυτίσουν τις λέξεις με τα σωστά αντικείμενα.  | Ε |
| **Δραστηριότητα 6 (10’ λεπτά):**Η/Ο εκπαιδευτικός καλεί τα παιδιά να καθίσουν κυκλικά και δίνει τη χάρτινη φιγούρα με τον Λουκά σε ένα παιδί. Ο “Λουκάς” θα περνάει από παιδί σε παιδί και με το σταμάτημα της μουσικής που θα βάλει η/ο εκπαιδευτικός (τραγούδι –Μ’ αρέσει να πηγαίνω στο σχολείο) θα πρέπει αυτό που κρατάει τη φιγούρα να πει τι απεικονίζει η εικόνα που θα του υποδεικνύει κάθε φορά η/ο εκπαιδευτικός. | * Εποπτικό υλικό σχετικό με το λεξιλόγιο (βλ. παράρτημα)
* Τραγούδι: <http://ediamme.edc.uoc.gr/ellinoglossi/index.php/el/2014-03-26-19-26-42/2014-05-10-15-29-13#αρχεία-ήχου-cd-rom>

Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να κατανοούν και προφέρουν σωστά το νέο λεξιλόγιο. | Ε |
| **Δραστηριότητα 7 (15’ λεπτά):**Η/Ο εκπαιδευτικός, στη συνέχεια, καλεί τα παιδιά να καθίσουν κυκλικά και παρουσιάζει τις εικόνες που απεικονίζουν: χορό, διάλειμμα, τραγούδι. Κάθε φορά εξαφανίζει μια εικόνα και καλεί τα παιδιά να αναφέρουν τι απεικόνιζέ η εικόνα που χάθηκε. Μετά, τα καλεί να κινηθούν στο χώρο με βάση τις οδηγίες της/του. Για παράδειγμα, όταν θα λέει «χορός», αυτά θα πρέπει να χορεύουν, «τραγούδι» να τραγουδάνε και «διάλειμμα» να σταματούν ό,τι κάνουν. Θα μπορούσαν, επίσης, να χρησιμοποιηθούν και φράσεις όπως: πάρτε μολύβι, κάντε ζωγραφιά και άλλες οδηγίες με βάση το λεξιλόγιο που έμαθαν μέχρι τώρα. | * Εποπτικό υλικό (βλ. παράρτημα)

Οι μαθητές εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να ανταποκρίνονται στις οδηγίες που τους δίνει. | Ε |
| **Δραστηριότητα 8 (20’ λεπτά):**Η/Ο εκπαιδευτικός λέει στα παιδιά πως θα φτιάξουν ένα μεγάλο μολύβι από χαρτί. Τους παρουσιάζει το δικό της/του και τους εξηγεί βήμα προς βήμα πως το έφτιαξε. Η/Ο εκπαιδευτικός έχει έτοιμη την κατασκευή και την παρουσιάζει. Καθ’ όλη τη διάρκεια της δραστηριότητας θα περιφέρεται μεταξύ των παιδιών και θα τα βοηθάει να τελειώσουν τη χειροτεχνία τους. | * Φύλλο εργασίας (βλ. παράρτημα)
* Νερομπογιές ή ξυλομπογιές

Οι μαθητές κάθονται στα θρανία τους και εργάζονται ατομικά. | Η/Ο εκπαιδευτικός περιφέρεται μεταξύ των μαθητών και τους κάνει ερωτήσεις σχετικές με το μάθημα για να αξιολογήσει εάν είναι σε θέση να απαντούν σωστά. | Ε |
| **Ολοκλήρωση –Αναστοχασμός-Κλείσιμο (5’):** Τέλος, ο/η εκπαιδευτικός αποχαιρετά τους μαθητές τραγουδώντας τη ρίμα: «Τώρα πέρασε η ώρα, τέλος τα ελληνικά, Σάββατο την ίδια ώρα θα τα πούμε με χαρά. Γεια σας παιδιά!» |  |  | Ε |

\*Η γλώσσα που χρησιμοποιείται στην τάξη εξαρτάται από το επίπεδο των μαθητών.

\*\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.